KOMISSION ASETUS (EY) N:o 2335/1999,

annettu 3 päivänä marraskuuta 1999,

persikoiden ja nektariinien kaupan pitämisen vaatimuksista

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 2 kohdan,

sekä katsoo seuraavaa:

1) Persikat ja nektariinit kuuluvat asetuksen (EY) N:o 2200/96 liitteessä I mainittuihin tuotteisiin, joihin on sovellettava kaupan pitämisen vaatimuksia. Persikoiden ja nektariinien laatuvaatimuksista 12 päivänä joulukuuta 1990 annettuun komission asetukseen (ETY) N:o 3596/90(3), sellaisena kuin se on viimeksi muutettuna asetuksella (EY) N:o 888/97(4), on tehtävä useita muutoksia. Oikeudellisen selvyyden turvaamiseksi on syytä kumota asetus (ETY) N:o 3596/90 ja laatia se uudelleen. Avoimuus maailmanmarkkinoilla edellyttää, että tätä varten otetaan huomioon Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän persikoille ja nektariineille suosittamat vaatimukset.

2) Persikoiden ja nektariinien vaatimuksiin kuuluu edellytys noudattaa kokoluokittelua. Komission asetuksen (ETY) N:o 1169/93(5) mukaisesti kokoluokka D sallitaan ainoastaan markkinointivuoden alusta 30 päivään kesäkuuta, jotta on mahdollista pitää kaupan pienihedelmäisiä aikaisia lajikkeita ja samalla välttää 1 päivästä heinäkuuta alkaen myöhäisten kokoluokkaan D kuuluvien persikoiden ja nektariinien markkinoille saattaminen, sille ne kuuluvat kypsinä suurempaan kokoluokkaan. Tätä kieltoa ei ole syytä jatkaa yhteisön persikoiden ja nektariinien kaupanpitämisjakson jälkeen.

3) Tuoreiden persikoiden ja nektariinien markkinaosuus riippuu suuresti kyseisten tuotteiden makuominaisuuksista erityisesti vähittäiskauppavaiheessa. Tuoreiden persikoiden ja nektariinien markkinaosuus riippuu suuresti kyseisten tuotteiden makuominaisuuksista erityisesti vähittäiskauppavaiheessa. Nämä makuominaisuudet vaihtelevat huomattavasti. Eri tuotantovaiheissa olisi annettava mahdollisuus ilmoittaa kypsyyden oleellisia vaatimuksia koskevia enimmäis- ja vähimmäisarvoja, jotta kuluttaja saa hedelmiä ostaessaan valita vapaasti aistinvaraisen laadun perusteella.

4) Näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta.

5) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointiaika ja tuotteiden erilaiset käsittelyt saattavat aiheuttaa niissä biologisesta kehittymisestä ja pilaantumisalttiudesta aiheutuvaa laadun heikkenemistä. On syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa. Ekstraluokan tuotteiden osalta, joiden on oltava erityisen huolella valikoituja ja pakattuja, on sallittava vain vähäinen tuoreuden ja täyden nestejännityksen väheneminen.

6) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

CN-koodiin 0809 30 kuuluvien persikoiden ja nektariinien kaupan pitämisen vaatimukset ovat liitteessä.

Näitä vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin.

Lähettämistä seuraavissa vaiheissa tuotteissa voi kuitenkin esiintyä vaatimusten määräyksiin nähden:

- vähäistä tuoreuden ja täyden nestejännityksen vähenemistä,

- muissa kuin ekstraluokkaan luokitelluissa tuotteissa niiden kehityksestä ja pilaantumisalttiudesta johtuvia vähäisiä muutoksia.

2 artikla

Kumotaan asetus (ETY) N:o 3596/90.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan sen voimaantulokuukautta seuraavan kuukauden ensimmäisestä päivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 3 päivänä marraskuuta 1999.

Komission puolesta

Franz FISCHLER

Komission jäsen

(1) EYVL L 297, 21.11.1996, s. 1.

(2) EYVL L 160, 26.6.1999, s. 80.

(3) EYVL L 350, 14.12.1990, s. 38.

(4) EYVL L 126, 17.5.1997, s. 11.

(5) EYVL L 118, 14.5.1993, s. 22.

LIITE

PERSIKOITA JA NEKTARIINEJA KOSKEVAT VAATIMUKSET

I. TUOTTEEN MÄÄRITELMÄ

Nämä vaatimukset koskevat lajin Prunus persica Sieb. ja Zucc. lajikkeiden persikoita ja nektariineja(1), jotka on tarkoitettu myytäviksi kuluttajille tuoreina, teolliseen jalostukseen tarkoitettuja persikoita ja nektariineja lukuun ottamatta.

II. LAATUA KOSKEVAT SÄÄNNÖKSET

Vaatimusten tarkoituksena on määritellä persikoiden ja nektariinien laatu kauppakunnostuksen ja pakkaamisen jälkeen.

A. Vähimmäisvaatimukset

Kullekin luokalle annetut erityismääräykset ja sallitut poikkeamat huomioon ottaen persikoiden ja nektariinien on kaikissa luokissa oltava:

- eheitä,

- terveitä; tuotteita, joissa on mätää tai jotka ovat muuten pilaantuneet ravinnoksi kelpaamattomiksi, ei sallita,

- puhtaita, lähes vailla näkyviä vieraita aineita,

- lähes vailla tuholaisia,

- lähes vailla tuholaisten aiheuttamia vioittumia,

- vailla epätavallista pintakosteutta,

- vailla vierasta hajua ja/tai makua.

Persikoiden ja nektariinien on oltava huolellisesti poimittuja.

Persikoiden ja nektariinien kehitys- ja kypsyysasteen on oltava sellainen, että ne:

- kestävät kuljetuksen ja käsittelyn sekä

- saapuvat tyydyttävässä kunnossa määräpaikkaan.

B. Luokitus

Persikat ja nektariinit luokitellaan kolmeen jäljempänä määriteltävään luokkaan:

i) Ekstraluokka

Tähän luokkaan luokiteltujen persikoiden ja nektariinien on oltava erittäin hyvälaatuisia. Niiden on oltava muodoltaan, kehitysasteeltaan ja väriltään lajikkeelle ominaisia, kun otetaan huomioon niiden tuotantoalue. Niiden on oltava virheettömiä lukuun ottamatta hyvin vähäisiä kuoren virheitä, jos ne eivät vaikuta hedelmän ulkonäköön, laatuun, säilyvyyten tai pakkauksen ulkoasuun.

ii) I luokka

Tähän luokkaan luokiteltujen persikoiden ja nektariinien on oltava hyvälaatuisa. Niiden on oltava lajikkeelle ominaisia, kun otetaan huomioon niiden tuotantoalue. Vähäinen muodon, kehitysasteen tai värityksen vajavuus voidaan kuitenkin sallia.

Mallon on oltava täysin vahingoittumaton.

Kannan kiinnityskohdasta haljenneita persikoita ja nektariineja ei sallita.

Vähäisiä kuorivaurioita voidaan kuitenkin sallia seuraavissa rajoissa, jos ne eivät vaikuta tuotteen ulkonäköön, laatuun, säilyvyyteen eivätkä pakkauksen ulkoasuun:

- muodoltaan pitkänomaiset vauriot eivät saa olla yli yhden senttimetrin pituisia,

- muiden vaurioiden kokonaispinta-ala ei saa ylittää 0,5 neliösenttimetriä.

iii) II luokka

Tähän luokkaan kuuluvat ne persikat ja nektariinit, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset.

Mallossa ei saa olla merkittäviä virheitä. Lisäksi kannan liittymäkohdasta haljenneet hedelmät sallittaan ainoastaan sallittujen laatupoikkeamien rajoissa.

Persikoissa ja nektariineissa saa olla vähäisiä kuorivaurioita seuraavissa rajoissa, jos ne eivät vaikuta tuotteen keskeisiin laatuominaisuuksiin, säilyvyyteen ja ulkoasuun:

- muodoltaan pitkänomaiset vauriot eivät saa olla yli 2 senttimetrin pituisia,

- muiden vaurioiden kokonaispinta-ala ei saa ylittää 1,5 neliösenttimetriä.

III. KOKOLAJITTELUA KOSKEVAT SÄÄNNÖKSET

Koko määritetään:

- joko ympärysmitan tai

- suurimman poikkileikkauksen halkaisijan mukaan.

Persikat ja nektariinit lajitellaan seuraavaa luokittelua noudattaen:

>TAULUKON PAIKKA>

Pienin sallittu koko ekstraluokassa on 17,5 cm (ympärysmitta) ja 56 mm (halkaisija).

Kokoluokka D (halkaisija vähintään 51 mm mutta pienempi kuin 56 mm tai ympärysmitta vähintään 16 cm mutta pienempi kuin 17,5 cm) ei ole hyväksytty 1 päivästä heinäkuuta 31 päivään lokakuuta.

Kokolajittelu on pakollinen kaikissa laatuluokissa.

IV. SALLITTUJA POIKKEAMIA KOSKEVAT SÄÄNNÖKSET

Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole mainitun laatuluokan vaatimusten mukaisia.

A. Laatupoikkeamat

i) Ekstraluokka

Viisi prosenttia lukumäärästä tai painosta persikoita tai nektariineja, jotka eivät vastaa tämän luokan vaatimuksia, mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.

ii) I luokka

Kymmenen prosenttia lukumäärästä tai painosta persikoita tai nektariineja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.

iii) II luokka

Kymmenen prosenttia lukumäärästä tai painosta persikoita tai nektariineja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi.

B. Sallitut kokopoikkeamat

Kaikissa luokissa: kymmenen prosenttia lukumäärästä tai painosta persikoita tai nektariineja, joiden koko poikkeaa pakkauksessa ilmoitetusta enintään yhdellä senttimetrillä, jos hedelmät on luokiteltu ympärysmitan mukaan, ja enintään kolmella millimetrillä, jos hedelmät on luokiteltu halkaisijan mukaan. Pienimmässä kokoluokassa tämä sallittu poikkeama koskee kuitenkin ainoastaan persikoita tai nektariineja, jotka ovat enintään kuusi millimetriä (ympärysmitta) tai kaksi millimetriä (halkaisija) pienempiä kuin määritetty vähimmäiskoko.

V. KAUPPAKUNNOSTUSTA KOSKEVAT MÄÄRÄYKSET

A. Tasalaatuisuus

Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan samaa alkuperää, lajiketta, laatuluokkaa, kypsyysastetta ja kokoluokkaa olevia persikoita ja nektariineja; ekstraluokassa pakkauksen sisällön on oltava myös väriltään yhtenäinen.

Pakkauksesta näkyvän sisällön osan on edustettava koko sisältöä.

B. Pakkaaminen

Persikat ja nektariinit on pakattava siten, että ne tulevat suojatuiksi sopivalla tavalla.

Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteisiin ulkoisia eikä sisäisiä muutoksia. Kaupallisilla merkinnöillä varustettujen materiaalien käyttö, erityisesti paperien tai etikettien käyttö on sallittua, edellyttäen että painatus ja kiinnitys tehdään myrkyttömällä painovärillä ja liimalla.

Pakkauksissa ei saa olla mitään vieraita esineitä.

C. Kauppakunnostaminen

Persikoiden ja nektariinien on oltava:

- pienissä pakkauksissa

- ekstraluokassa pakattuina yhteen kerrokseen; tässä luokassa jokainen yksittäinen hedelmä on pidettävä erillään sen viereisistä hedelmistä;

I ja II luokissa:

- yhdessä tai kahdessa kerroksessa, tai

- enintään neljässä kerroksessa, jos hedelmät on sijoitettu kennoihin siten, että ylemmän kerroksen hedelmät eivät paina alemman kerroksen hedelmiä.

VI. MERKITSEMISTÄ KOSKEVAT SÄÄNNÖKSET

Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyviin kirjaimin seuraavat merkinnät:

A. Tunnistusmerkinnät

Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään tunnusta, merkintä "Pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen tunnuksen läheisyyteen.

B. Tuote

- "Persikoita" tai "Nektariineja", jos sisältö ei ole näkyvissä,

- ekstraluokan ja I luokan osalta lajikkeen nimi.

C. Tuotteen alkuperä

Alkuperämaa ja tarvittaessa tuotantoalue tai kansallinen, alueellinen tai paikallinen nimitys.

D. Kaupalliset tiedot

- luokka,

- kokoluokka ilmaistuna suurimman ja pienimmän halkaisijan tai ympärysmitan tai III osastossa (kokolajittelua koskevat säännökset) säädetyn kokonaiskoodin mukaan,

- kappalemäärä (vapaaehtoinen),

- refraktometrilla mitattu ja Brix-arvona ilmaistu sokerin vähimmäispitoisuus (vapaaehtoinen),

- penetrometrillä mitattu ja kilogrammoina 0,5 neliösenttimetriä kohti ilmaistu enimmäiskiinteys (vapaaehtoinen).

E. Virallinen tarkastusmerkintä (vapaaehtoinen).

(1) Kaikki lajin Prunus persica Sieb. ja Zucc. -lajikkeista kasvatetut persikat ja nektariinit tai vastaavt hedelmät (brugnole- ja pavie-lajikkeet), joiden kivi on irrallinen tai maltoon kiinnittynyt ja joiden kuori on nukkainen tai sileä.